NCH อ่วม! งบ Q3/59 พลิกขาดทุน หลังรายได้จากการขายลด
NCH อ่วม! งบ Q3/59 พลิกขาดทุน 6.10 ลบ. จากปีก่อนมีกำไร 20.33 ลบ. เหตุรายได้จากการขายลดหลังความสามารถในการโอนกรรมสิทธิ์ลดลง ขณะที่งวด 9 เดือนมีกำไร 15.10 ลบ. ลดลง 84% จากปีก่อนมีกำไร 96.65 ลบ.
10 พ.ย. 2559

บริษัท เอ็น. ซี. เฮ้าส์ซิ่ง จำกัด (มหาชน) หรือ NCH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) ขาดทุนสุทธิ 6.10 ล้านบาท หรือขาดทุนสุทธิ 0.005 บาทต่อหุ้น จากช่วงเดียวกันของปีก่อนมีกำไรสุทธิ 20.33 ล้านบาท หรือกำไรสุทธิ 0.016 บาทต่อหุ้น
ทั้งนี้ ผลการดำเนินงานในไตรมาสดังกล่าวพลิกขาดทุนเนื่องจากบริษัทย่อยมีรายได้จากการขายลดลงหลังความสามารถในการโอนกรรมสิทธิ์ลดลงได้แก่ โครงการบ้านฟ้ากรีนเนอรี่ ปิ่นเกล้า-สาย 5, โครงการเนทูเรซ่า คอนโดมิเนียม เฟส 2 ,โครงการบ้านฟ้าปิยรมย์ เลคแกรนเด่ ,โครงการเอ็น.ซี รอยัล ปิ่นเกล้า และโครงการดิอามองต์ คอนโดมิเนียม
ขณะที่ผลการดำเนินงานช่วง 9 เดือนแรกมีกำไรสุทธิ 15.10 ล้านบาท หรือ 0.012 บาทต่อหุ้น ลดลง 84% จากช่วงเดียวกันของปีก่อนมีกำไรสุทธิ 96.65  ล้านบาท หรือ 0.078 บาทต่อหุ้น